Her er dit år på Spotify 2019

Bered dig på at se dine venners (dårlige?) musiksmag smurt ud over de sociale medier i de næste par dage. Musiktjenesten Spotify har i dag åbnet for en af december måneds faste traditioner; listerne over den musik, vi hver især har lyttet til i årets løb.

Listerne indeholder typisk et par overraskelser; undertegnedes liste afspejler min datters nyfundne kærlighed til Michael Jackson. Tid til at få opgraderet til et Familieabonnment. Der er med garanti også et par pinligheder på din liste – for lige så nemt det er at finde musik på Spotify, lige så nemt er det at glemme den igen.

Årets udgave af Spotify Wrapped, som er den officielle titel, indeholder også en bonus i form af en oversigt over de musiknumre og kunstnere, man har lyttet mest til i hele årtiet – det er jo som bekendt det sidste år i dette årti.

Årets Spotify Wrapped bringer både årets og årtiets toplister.

For et par dage siden udgav Spotify også en liste over hvilke sange og kunstnere vi har lyttet mest til i året – både internationalt og herhjemme.

Mest populære kunstnere i Danmark:

Gilli

Ed Sheeran

Post Malone

Khalid

Billie Eilish

Mest populære musiknumre i Danmark:

Vai Amor – Gilli

Shallow – Bradley Cooper, Lady Gaga

Paris – Lord Siva, Vera

Dance Monkey – Tones and I

Someone You Loved – Lewis Capaldi

Mest populære albums i Danmark:

Kiko – Gilli

Hollywood’s Bleeding – Post Malone

When We All Fall Asleep, Where Do We Go? – Billie Eilish

No. 6 Collaborations Project – Ed Sheeran

A Star Is Born (Soundtrack) – Bradley Cooper & Lady Gaga

Her er dit år på Spotify 2019